እመቤትን ጠበል ካጠመቋት አባቶች መካከል በፍኖተ ሕይወት ቅድስት ማርያምና ተክለ ሃይማኖት ቤተ ክርስቲያን ቦሌ ቡልቡላ የሚያጠምቁት አባ ገብረ ጻድቅ ክፍለ ዮሐንስ እና በአባ ሳሙኤል ቤተ ክርስቲያን አባ ወልደ ማርያም ኅብስቴ ምን ይላሉ? ብለን ጠይቀናቸው ነበር፡፡ እነሱም «በእኅታችን ላይ የታየው የእግዚአብሔር ተአምር በሰው ሰውኛ ስንመለከተው ይከብዳል፡፡ ነገር ግን መጽሐፉ እንደተናገረው ለሰው የማይቻለው ለእግዚአብሔር ይቻለዋል፤ ስለሚል እውነት ሆነ፡፡ ከሰው ሆድ እባብ፣ አይጥ፣ እንቁራሪትና ሌሎች ነገሮች ወጡ ሲባል ግን ለሰው ሕሊና በጣም ከባድ ነው፡፡ ሰው እነዚህን ሁሉ ተሸክሞ ይሄዳል ወይ? የሚለውን ስናስብ መንፈሳዊ ሕሊና ካልሆነ በቀር ሥጋዊ ሕሊና ሊቀበለው የማይችል ነው፡፡ እኛ ስናጠምቅም ያየነው ነገር እንዳለ ሆኖ ያላየነውም ነገር አለ፡፡ በተለይ አባ ገብረ ጻድቅ ሰይጣኑ በላይዋ ላይ ስላለ እንዳይታይበት እያባረረ ወደ ወንዝ ወስዶ ከሆዷ ውስጥ ፍንቅል ብሎ ወጥቶ ውኃውን ሲመታው ያዩ አሉ፡፡ እኔ እያጠመቅሁ ስለነበር ለመያዝ ተከተሏት ስል ወዲያውኑ አስመልሷት ተወርውሮ ወንዝ ገባ አሉኝ፡፡ እኔ ሳጠምቃት አጋንንቱ ጮኋል፤ መተት ነኝ፤ ቡዳ ነኝ እያለ ሲለፈልፍ የያዛትም ትውልድ ሀገሯ እንደሆነ ነው፡፡ እኔ እንዳውም አእምሮዋን መልስላት የሚል ነው የጠየቅኩት፤ ለምን? አፍዝዟት ራሷን አታውቅም፤ ለሦስት አራት ቀን ራሷን ሳታውቅ ጠበል ቦታ ትተኛለች» ብለዋል፡፡
